Nr. C 168/18 De Europæiske Fællesskabers Tidende 10. 7. 90 
BILAG 1 
Følgende ændringsforslag, som var indgivet i overensstemmelse med forretningsordenen, blev forkastet under 
forhandlingerne: 
Side 2 — pkt. 1.4 
Efter andet afsnit tilføjes følgende: 
»Under alle omstændigheder, og netop for at gøre overgangsperioden effektiv og nyttig, bør man i 
konsekvens med og på linje med ånden i direktivforslagets fjerde betragtning indlede artikel 1, stk. 8, på 
følgende måde: 
»Medlemsstaterne skal desuden tillade markedsføring ...«. 
Hvis man blot giver medlemsstaterne »mulighed« for at tillade markedsføring, kan der opstå uheldige 
konsekvenser, og »muligheden« kan benyttes til at opstille hindringer inden for EF og ikke til i praksis at 
iværksætte »overgangsordningen «.» 
Begrundelse 
Fremgår af ændringsforslaget. 
Resultat af afstemningen 
21 stemte for. 
56 stemte imod. 
Tre stemte hverken for eller imod. 
Udtalelse om udkast til Rådets direktiv om ændring af direktiv 80/836/Euratom om fastsættelse af 
de grundlæggende normer for beskyttelse af befolkningens og arbejdstagernes sundhed mod de 
farer, der er forbundet med ioniserende stråling for så vidt angår forudgående godkendelse af 
overførsel af radioaktivt affald (*) 
(90/C 168/13) 
Kommissionen besluttede den 30. november 1989 under henvisning til Euratom-Traktatens 
artikel 31 at anmode om Det Økonomiske og Sociale Udvalgs udtalelse om udkast til ovennævnte 
direktiv. 
Det forberedende arbejde henvistes til ØSU's sektion for energi, kernekraft og forskning, som 
udpegede Paul Flum til ordfører. Sektionen vedtog sin udtalelse den 10. april 1990. 
Det Økonomiske og Sociale Udvalg vedtog på sin 276. plenarforsamling den 25. april 1990 uden 
stemmer imod og med syv stemmer hverken for eller imod, følgende udtalelse: 
1. Generelle bemærkninger 
1.1. De nugældende normer er fastlagt i Rådets direktiv 
80/836/Euratom, som ændret ved Rådets direktiv 84/467/ 
Euratom. Heri er fastsat helt generelle krav vedrørende 
transport. For at muliggøre en sikker administrativ 
overvågning af, hvor det radioaktive affald befinder sig i 
transportkæden, er der behov for mere præcise regler 
vedrørende overførsel af sådant affald. Det er dette, det 
foreliggende udkast tager sigte på. 
1.2. Med henblik herpå foreslås det, at artikel 5 i 
direktiv 80/836/Euratom kompletteres, og at der tilføjes et 
bilag I A, der beskriver den administrative procedure i 
forbindelse med overførsel af radioaktivt affald. 
(!) EFT nr. C 5 af 10. 1. 1990, s. 7. 1.3. Kommissionen redegør på overbevisende måde for 
det nødvendige i en administrativ overvågning af overførsel 
af radioaktivt affald. 
1.4. ØSU stiller sig yderst positiv over for principperne i 
Kommissionens forslag. 
2. Generelle bemærkninger om administrativ overvågeise 
af overførsel af radioaktivt affald 
2.1. Bilag IA indeholder en detaljeret beskrivelse af 
proceduren med hensyn til forudgående anmeldelse til de 
berørte myndigheder, indhentning af tilladelser samt 
ledsagedokumenter, som følger overførslen. 
2.2. Da flere forskellige medlemsstater og tredjelande 
kan blive berørt direkte eller indirekte af en transport, er 
det blevet tilstræbt at dække alle aspekter. Dette bevirker 
imidlertid, at det er vanskeligt at opfylde kravet om en 
enkel og kontrollerbar ordning. 
10. 7. 90 De Europæiske Fællesskabers Tidende Nr. C 168/19 
2.3. Gang på gang opskræmmes offentligheden af 
meldinger om uregelmæssigheder i forbindelse med 
transport af radioaktivt affald. Det, der gav stødet til 
udarbejdelsen af dette direktivudkast, var netop et sådant 
tilfælde med uregelmæssigheder omkring transport af 
radioaktivt affald. Som så ofte før skyldtes dette tilfælde 
ikke mangler ved den administrative kontrol, men derimod 
at der var tale om en forfalsket deklaration, hvorefter 
indholdet af de pågældende affaldstønder ikke stemte 
overens med de angivne oplysninger. 
2.4. Administrativ overvågning af affaldstransportope­
rationer anses for afgørende vigtig. Da en overholdelse af 
reglerne selvsagt er en forudsætning for, at hensynet til de 
beskæftigedes og befolkningens sikkerhed ikke bliver 
tilsidesat, må enhver deltager i transportoperationen, lige 
fra producent til aftager, til enhver tid kunne drages til 
ansvar. Samtidig tilkommer det myndighederne at udvikle 
egnede procedurer, således at de via egnede kontrolforan­
staltninger på følsomme punkter i transportoperationen 
kan overvåge, om forskrifterne er overholdt, og straks 
skride ind, dersom der konstateres manglende efterlevelse. 
2.5. I direktivudkastet stilles der med rette krav om, at 
såvel producent som modtager betragtes som tilstrækkeligt 
kvalificerede af de kompetente myndigheder. Dette gælder 
for alle, der deltager i transportoperationen. Her bør man 
ikke vige tilbage for også at anvende midler som 
inddragelse af et firmas autorisation. 
3. Bemærkninger til direktivudkastet 
3.1. ØSU skal påpege, at de i direktiv 80/836/Euratom 
omhandlede transporter ikke berøres af det fremlagte 
direktivudkast. Direktivet om overførsel af radioaktivt 
affald tager sigte på at afhjælpe en hidtil eksisterende 
mangel på dette område. 
3.2. Direktivudkastet omhandler ikke spørgsmål som 
måling, identifikation, emballeringsform, den konkrete 
overvågeise eller risikograd. Disse spørgsmål er dækket af 
andre direktiver og overenskomster (vedrørende ansvar, 
forebyggende forholdsregler, måling, identifikation og 
blanding), som burde have været anbragt i bilaget. 
3.3. ØSU ville have anset det for formålstjenligt, dersom 
Kommissionen havde fremlagt et forslag, som ikke kun 
havde taget form af en komplettering af direktiv 80/836/ 
Euratom, men af et nyt direktiv, der dækkede alle de 
spørgsmål og bestemmelser, der knytter sig til dette 
problem. Hermed ville anvendelsen af europæisk ret på 
dette område have været enklere også for brugeren og 
dermed frembudt større retssikkerhed. 
3.4. Men under alle omstændigheder hilser ØSU det 
fremlagte direktivudkast velkommen, eftersom det repræ­
senterer et vigtigt skridt hen imod en forbedring af 
sikkerheden på dette område. Det fæster imidlertid lid til, 
at Kommissionen vil tage nedenstående forslag til følge i 
det endelige direktiv. 3.5. Overførsel af militært affald (mængder, farepoten­
tiale) er ikke omhandlet. Kommissionen bør drage omsorg 
for, at også dette område medtages. 
3.6. Farerne ved overførsel af toksisk kemisk materiale 
bør også omhandles i direktivet. Det må således undgås, at 
affald, der retteligt bør behandles som toksisk affald, i 
stedet klassificeres som f.eks. svagt radioaktivt affald og 
dermed underkastes mindre strenge sikkerhedsforanstalt­
ninger. 
3.7. ØSU anmoder Kommissionen om snarest at 
omsætte sikkerhedsforskrifterne til praksis. 
4. Særlige bemærkninger til direktivudkastet 
4.1. Artikel 1, stk. 1 
4.1.1. Ifølge artikel 1, stk. 1, skal der kun indhentes 
forudgående godkendelse for overførsel af radioaktive 
stoffer, for hvilke der ikke er planlagt nogen anvendelse, og 
som derfor er bestemt til endelig oplagring. Undtaget fra 
godkendelsespligt er i konsekvens heraf radioaktive stoffer 
og materialer, der transporteres som led i produktions-
cyklen eller med henblik på oparbejdning, for senere — 
hyppigt efter adskillige års midlertidig oplagring — at blive 
genanvendt. 
4.1.2. ØSU er ingenlunde overbevist om, at der er nogen 
rimelig begrundelse for på denne måde at indskrænke 
direktivets anvendelsesområde. Det har således ikke 
kunnet opnå sikkerhed for, at transport af de pågældende 
radioaktive stoffer og materialer falder ind under direktiv 
80/836/Euratom eller andre egnede EF-retsregler. 
4.1.3. I mangel af sådanne garantier vil der efter ØSU's 
mening opstå et alvorligt »hul« i direktivudkastet, hvilket 
er i modstrid med dets erklærede hensigt, nemlig at sikre 
befolkning, arbejdstagere og miljø en bedre beskyttelse 
mod farerne ved ioniserende stråling. Kommissionen bør 
derfor straks undersøge mulighederne for at udstrække 
direktivudkastets anvendelsesområde til at omfatte samt­
lige radioaktive stoffer, uanset disses umiddelbare eller 
endelige anvendelse, eller at indføre en tilsvarende ordning, 
som tager højde herfor. 
4.2. Bilag I A 
4.2.1. Del I: Definitioner og generelle krav 
4.2.1.1. Stk. 1 
a) Med hensyn til definitionen af radioaktivt affald i 
direktivudkastet henvises til bemærkningerne i pkt. 4.1. 
Nr. C 168/20 De Europæiske Fællesskabers Tidende 10. 7. 90 
b) Kommissionen anmodes om at opfordre medlemssta­
terne til konkret at angive, hvem der er de kompetente 
myndigheder. 
c) Begrebet »producent af radioaktivt affald« er for 
snævert defineret. F.eks. er brugere af radioaktive kilder 
til bestråling, materialetestning osv. ikke medtaget; 
hertil kommer, at strålingskilder ofte af brugeren 
leveres tilbage til producenten, som dernæst bortskaffer 
eller oparbejder disse. 
d) Definitionen af »indehavere af radioaktivt affald« 
dækker ikke i tilstrækkeligt omfang juridiske personer 
som speditører, transportører og disses eventuelle 
underleverandører. Disse begreber må fastlægges mere 
entydigt. 
4.2.1.2. Stk. 2 
Såvel den transportør, der varetager transporten, som 
»indehaverne«, der foranlediger transporten, bør medtages 
her. 
4.2.2. Del III 
Stk. 10 
Ifølge stk. 10, 1. afsnit, skal bekræftelsen af modtagelsen 
senest en måned efter modtagelsen af anmeldelsen 
fremsendes til indehaveren af affaldet. Dette vil sige, at 
overførslerne af affaldet kan finde sted på et tidspunkt, 
hvor transitmedlemsstaten ikke har mulighed for at 
udnytte sin ret. 
Denne fremgangsmåde rummer derfor et stort faremo­
ment, eftersom man ikke kan udelukke muligheden af 
bekvemmelighedsattester eller tilfælde af manglende 
uddannelse i modtagerlandene, hvilket jo bl.a. var en af 
grundene til, at man udarbejdede det nye direktivudkast. 
Ifølge punkt 10, litra d), andet underafsnit, har myndighe­
derne i den sidste transitmedlemsstat, der grænser op til et 
tredjeland, som er bestemmelsessted for affaldsoverførslen, 
ret til at udstede bekræftelse af modtagelse eller til at gøre 
indsigelser i stedet for bortskaffelsesmedlemsstaten. En 
transitmedlemsstat, der har til hensigt at udøve denne ret, 
kan dog først gøre dette tre måneder efter, at den har givet 
Kommissionen og de øvrige medlemsstater underretning 
herom. 
ØSU finder, at denne frist, som i alt kan nå op på fire 
måneder, ikke blot kan skabe operationelle hindringer, der 
indebærer ekstraudgifter bl. a. på grund af oplagrings-
behovet, men også øge risikoen for en forringet beskyttelse 
af befolkningen, arbejdstagerne og miljøet, hvilket ville 
være i modstrid med det forelagte direktivudkasts formål. 
ØSU foreslår derfor, at denne bestemmelse bringes på linje 
med artikel 6, stk. 4, i Basel-Konventionen om »Kontrol med grænseoverskridende transport af farligt affald og 
dettes bortskaffelse« og formuleres således: 
»En transitmedlemsstat (..) skal straks underrette 
Kommissionen og de øvrige medlemsstater herom. Den 
kan derefter udøve denne ret inden for en frist på 
60 dage efter en sådan underretning. 
Stk. 14 
Formuleringen af stk. 14 åbner op for muligheden af 
forskellige sikkerhedsstandarder. Kommissionen bør finde 
en formulering, der sikrer, at sikkerhedsnormerne i såvel 
bortskaffelses-som transitmedlemsstaterne fastsættes på 
samme høje niveau. 
4.2.3. Del VI 
Stk. 22 
Det må sikres, at producenten af det radioaktive affald ikke 
fritages for sit ansvar, førend affaldet er endeligt oplagret 
eller oparbejdet. De pågældende bilag bør opbevares i 
mindst ti år. 
Det samme gælder for del VII, stk. 26. Der må sikres en 
ubrudt kontinuation i ansvarskæden. 
4.2.4. Del VIII 
Kommissionen må sikre, at den i forbindelse med 
fremsendelse af oplysninger til de kompetente myndigheder 
også gør brug af moderne kommunikationsmidler som 
f.eks. telefax og elektronisk post. 
Med hensyn til myndighedernes kompetence bør det fra 
Kommissionens side sikres, at korrespondancen mellem 
affaldsindehaveren og de berørte myndigheder om overfør­
sel af radioaktivt affald kun passerer via de for ham 
kompetente myndigheder i bortskaffelsesstaten. Herigen­
nem vil myndighederne i bortskaffelsesstaten kunne 
fastholde overblikket over den samlede procedure. Kun på 
denne måde vil det kunne sikres, at de ansvarlige 
myndigheder informeres om uregelmæssigheder og dermed 
kan koordinere de herfor krævede forholdsregler. 
4.2.5. Del IX 
Stk. 30 
Første tankestregsled: ordet »væsentlig« udgår. 
Andet og tredje tankestregsled: 
Begreberne »mængden og arten« bør udvides til også at 
omfatte affaldets beskaffenhed, således at der bedre kan 
tages højde for de forskelligartede problemer, der knytter 
sig til materialer i fast, flydende, pulveragtig m.v. form. 
Arten af den stråling (alpha, beta, gamma), affaldsmateria­
let måtte udsende, er heller ikke omhandlet. 
10. 7. 90 De Europæiske Fællesskabers Tidende Nr. C 168/21 
4.2.6. DelX 
ØSU bifalder, at der hvert andet år vil blive udarbejdet en 
rapport, som bl.a. skal forelægges Det Økonomiske og 
Sociale Udvalg. Man ser frem til en rapport, udarbejdet i 
samråd med de berørte arbejdstagere, som på en letfattelig 
og utilsløret måde gør status over erfaringerne med dette 
direktiv og drager eventuelle nødvendige konklusioner. 
4.2.7 Del XII 
Erfaringerne viser, at det kun er muligt at foretage en 
elektronisk form for overvågning. Af denne grund bør et 
ledsagedokument ikke fylde mere end én side på en 
BILAG 
Følgende ændringsforslag blev forkastet under forhandlingerne: 
Side 3, punkt 4.1.1. 
Sidst i punktet tilføjes: 
»Det er derfor vigtigt, at affaldet identificeres som sådant på oprindelsesstedet, således at det ikke senere 
atter en gang kan indgå i brændselskredsløbet eller oparbejdes«. 
Punkt 4.1.2 og 4.1.3. 
Udgår. 
Begrundelse 
Tilføjelsen til 4.1.1 understreger affaldets specifikke endelige karakter. 
Grunden til at de to ovennævnte punkter ønskes slettet er, at det må sikres, at begrundelsen for ændringen af det 
pågældende direktiv ikke går tabt gennem en udvidelse af anvendelsesområdet. 
Sigtet med direktivet er helt klart at opstramme bestemmelserne for overførsel af radioaktivt affald, der hvor 
erfaringerne har vist, at de nugældende bestemmelser er mangelfulde. 
Det vil være en alvorlig fejl, som kan føre til misforståelser, hvis denne klare målsætning udvides til at gælde alt 
radioaktivt materiale. Dette vil fjerne opmærksomheden fra selve affaldstransporten og stride imod Det 
Internationale Energiagenturs, Lomé-Konventionens og de nationale bestemmelser om transport af materialer, 
der indgår i brændselskredsløbet, eller som er bestemt til oparbejdning. Disse bestemmelser har både været 
dækkende og gennemførlige i praksis. 
Resultat af afstemningen. 
Stemmer for: 27. 
Stemmer imod: 61. billedskærm, da der erfaringsmæssigt er en tendens til, at 
rubrikker, som strækker sig ud over en side, overses eller 
udfyldes mangelfuldt. I konsekvens heraf bør Kommissio­
nen begrænse sig til de vigtigste oplysninger. 
Bruxelles, den 25. april 1990. 
Alberto MASPRONE 
Formand for 
Det Økonomiske og Sociale Udvalg 
Stemmer hverken for eller imod: ni.